CELEX: 32019R2095
Language: bg
Date: 2019-11-29 00:00:00
Title: Регламент за изпълнение (ЕС) 2019/2095 на Комисията от 29 ноември 2019 година за намаляване на квотата за улов на атлантическа сьомга, отпусната на Полша за 2019 г., поради прекомерен улов през 2018 г.

9.12.2019   
               
               
                  BG
               
               
                  Официален вестник на Европейския съюз
               
               
                  L 317/105
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/2095 НА КОМИСИЯТА
         от 29 ноември 2019 година
         за намаляване на квотата за улов на атлантическа сьомга, отпусната на Полша за 2019 г.,
         поради прекомерен улов през 2018 г.
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Съюза за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (1), и по-специално член 105, параграфи 1, 2 и 3 от него,
         като има предвид, че:
         
                     (1)
                  
                  
                     Квотата за улов на атлантическа сьомга във водите на Съюза от подучастъци 22—31 на ICES (SAL/3BCD-F) за 2018 г. беше отпусната на Полша с Регламент (ЕС) 2017/1970 на Съвета (2).
                  
               
                     (2)
                  
                  
                     След прилагането на механизма за гъвкавост по отношение на квотите в две последователни години, въведен с член 15, параграф 9 от Регламент (ЕС) № 1380/2013 на Европейския парламент и на Съвета (3), риболовната квота за 2018 г. беше увеличена с 1369 екземпляра. Това увеличение, което съответства на 10 % от разрешените разтоварвания за 2017 г., беше изчислено въз основа на количествата, останали неизползвани след подаването на декларациите за улов. При мисии за проверка, извършени в Полша през 2018 г. в съответствие с Регламент (ЕО) № 1224/2009, Комисията установи невярно декларирани данни и не изцяло декларирани данни за улов, от което стана ясно, че квотата на Полша за улов на атлантическа сьомга през 2017 г. във водите на Съюза от подучастъци 22—31 на ICES е била изчерпана. Поради това гъвкавостта по отношение на квотите през 2017 и 2018 г. съгласно член 15, параграф 9 от Регламент (ЕС) № 1380/2013 е била предоставена неправомерно и съответните количества следва да бъдат приспаднати от квотата за 2018 г.
                  
               
                     (3)
                  
                  
                     Освен това при кръстосана проверка на данните, записани и докладвани по време на инспектирани и неинспектирани риболовни рейсове, Комисията установи и други несъответствия в полските данни за улов на атлантическа сьомга във водите на Съюза от подучастъци 22—31 на ICES за 2018 г. Тези несъответствия в докладването на състава на улова бяха потвърдени от няколко мисии за одит и проверка, проведени в Полша през 2018 и 2019 г. в съответствие с Регламент (ЕО) № 1224/2009. Одиторските доклади бяха надлежно съобщени на Полша и обсъдени с органите на страната.
                  
               
                     (4)
                  
                  
                     Въз основа на събраните доказателства Комисията успя да установи, че квотата за улов на атлантическа сьомга във водите на Съюза от подучастъци 22—31 на ICES, отпусната на Полша за 2018 г. с Регламент (ЕС) 2017/1970 на Съвета, е била надвишена с 2160 броя. Съгласно член 105, параграф 1 от Регламент (ЕО) № 1224/2009 Комисията намалява бъдещите риболовни квоти на дадена държава членка, когато установи, че тази държава членка е превишила риболовните квоти, които са ѝ били отпуснати.
                  
               
                     (5)
                  
                  
                     В член 105, параграфи 2 и 3 от Регламент (ЕО) № 1224/2009 се предвижда, че приспадането на тези количества се извършва през следващата година или следващите години, като се прилагат съответните коефициенти на умножение, определени в тези параграфи.
                  
               
                     (6)
                  
                  
                     В съответствие с член 105, параграф 2 от Регламент (ЕО) № 1224/2009 следва да се прилага коефициент на умножение, равен на 1,00, тъй като определеното от Комисията количество на прекомерния улов е по-малко от 100 тона,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Квотата за улов на атлантическа сьомга във водите на Съюза от подучастъци 22—31 на ICES, отпусната на Полша за 2019 г. с Регламент (ЕС) 2018/1628 на Съвета (4), се намалява, както е посочено в приложението към настоящия регламент.
         
         
            Член 2
            Настоящият регламент влиза в сила на седмия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 29 ноември 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 343, 22.12.2009 г., стр. 1.
         
            (2)  Регламент (ЕС) 2017/1970 на Съвета от 27 октомври 2017 г. за определяне на възможностите за риболов на определени рибни запаси и групи рибни запаси, приложими в Балтийско море, за 2018 г. и за изменение на Регламент (ЕС) 2017/127 (ОВ L 281, 31.10.2017 г., стр. 1).
         
            (3)  Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).
         
            (4)  Регламент (ЕС) 2018/1628 на Съвета от 30 октомври 2018 г. за определяне за 2019 г. на възможностите за риболов на определени рибни запаси и групи рибни запаси, приложими в Балтийско море, и за изменение на Регламент (ЕС) 2018/120 във връзка с определени възможности за риболов в други води (ОВ L 272, 31.10.2018 г., стр. 1).
      
      
         
            ПРИЛОЖЕНИЕ
            
               ПРИСПАДАНЕ ОТ КВОТАТА ЗА УЛОВ НА АТЛАНТИЧЕСКА СЬОМГА, ОТПУСНАТА НА ПОЛША ЗА 2019 г., ЗА ЗАПАСИ, КОИТО СА БИЛИ ПОДЛОЖЕНИ НА ПРЕКОМЕРЕН УЛОВ
            
            
                        Държава членка
                     
                     
                        Код на вида
                     
                     
                        Код на зоната
                     
                     
                        Наименование на вида
                     
                     
                        Наименование на зоната
                     
                     
                        Първоначална квота за 2018 г. (в бройки)
                     
                     
                        Разрешени разтоварвания за 2018 г. (общо адаптирано количество в бройки (1)
                        
                     
                     
                        Общ улов за 2018 г. (количество
                        в бройки)
                     
                     
                        Използване на квотата, свързано с разрешени разтоварвания
                     
                     
                        Прекомерен улов, свързан с разрешени разтоварвания (количество в бройки)
                     
                     
                        Коефициент на умножение  (3)
                        
                     
                     
                        Допълнителен коефициент на умножение  (4)
                            (5)
                        
                     
                     
                        Приспадания за прилагане през 2019 г. (количество в бройки)
                     
                  
                        PL
                     
                     
                        SAL
                     
                     
                        3BCD-F
                     
                     
                        Атлантическа сьомга
                     
                     
                        Води на Съюза от подучастъци 22—31
                     
                     
                        5 729 
                     
                     
                        15 739  (2)
                        
                     
                     
                        17 899 
                     
                     
                        113,72 %
                     
                     
                        2 160 
                     
                     
                        1,00
                     
                     
                        /
                     
                     
                        2 160 
                     
                  
               (1)  Квоти, с които разполага дадена държава членка съгласно съответните регламенти относно възможностите за риболов, след като са взети предвид размяната на възможностите за риболов в съответствие с член 16, параграф 8 от Регламент (ЕС) № 1380/2013 на Европейския парламент и на Съвета (ОВ L 354, 28.12.2013 г., стр. 22), прехвърлянето на квоти от 2017 г. към 2018 г. в съответствие с член 4, параграф 2 от Регламент (ЕО) № 847/96 на Съвета (ОВ L 115, 9.5.1996 г., стр. 3) и с член 15, параграф 9 от Регламент (ЕС) № 1380/2013 или преразпределението и приспадането на възможностите за риболов в съответствие с членове 37 и 105 от Регламент (ЕО) № 1224/2009.
            
               (2)  Това количество включва намаление с 1369 броя сьомга в съответствие с гъвкавостта по отношение на квотите в две последователни години, неправомерно предоставена през 2018 г. по член 15, параграф 9 от Регламент (ЕС) № 1380/2013, вследствие установените невярно декларирани данни и не изцяло декларирани данни за улова през 2017 г.
            
               (3)  В съответствие с член 105, параграф 2 от Регламент (ЕО) № 1224/2009. Приспадане, равно на прекомерния улов * 1,00, се прилага във всички случаи на превишаване, равно на 100 тона или по-малко.
            
               (4)  В съответствие с член 105, параграф 3 от Регламент (ЕО) № 1224/2009 и при условие че прекомерният улов надвишава 10 %.
            
               (5)  Буквата „А“ означава, че е приложен допълнителен коефициент на умножение от 1,5 поради последователен прекомерен улов през 2016, 2017 и 2018 г. Буквата „C“ означава, че е приложен допълнителен коефициент на умножение от 1,5 поради факта, че за рибния запас се прилага многогодишен план.